รัฐบาลไทย-ข่าวทำเนียบรัฐบาล-"สุรเชษฐ์" ตรวจเยี่ยมการวางระบบงานการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้
วันศุกร์ที่ 16 มิถุนายน 2560
"สุรเชษฐ์" ตรวจเยี่ยมการวางระบบงานการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ตรวจเยี่ยมการวางระบบงานการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้
พล.อ.สุรเชษฐ์ ชัยวงศ์กล่าวว่าจากการที่กระทรวงศึกษาธิการ ได้ตั้งคณะทํางานการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้ เพื่อดําเนินการในเรื่องนี้ให้เป็นรูปธรรมที่ชัดเจน โดยนายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน ในฐานะผู้อํานวยการศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) หรือศึกษาธิการส่วนหน้า เป็นประธานนั้น เพื่อต้องการสร้างการรับรู้ให้เกิดขึ้นในพื้นที่
ซึ่งนอกจากจะเป็นนโยบายสําคัญของ พล.อ.ประยุทธ์ จันทร์โอชา นายกรัฐมนตรีแล้วต้องการให้หน่วยงานและประชาชนได้เข้าใจการทํางานของกระทรวงศึกษาธิการอย่างกว้างขวาง เพราะเมื่อประชาชนรับรู้และเข้าใจงานของกระทรวงศึกษาธิการแล้ว จะเกิดความร่วมมือร่วมใจทั้งจากส่วนราชการ ภาคประชาชน ภาคประชาสังคมNGOรวมทั้งสื่อมวลชนในด้านการศึกษาอีกด้วย
การตรวจเยี่ยมกิจกรรมการสร้างการรับรู้ ความเข้าใจ และเผยแพร่ข้อมูลข่าวสารครั้งนี้ทําให้เห็นความก้าวหน้าของการเตรียมการดําเนินงานการสร้างเครือข่ายในการสร้างการรับรู้ให้เกิดขึ้นในพื้นที่อย่างเป็นรูปธรรม ซึ่ง"ศึกษาธิการส่วนหน้า"ได้จัดระบบเครือข่ายในการสร้างการรับรู้ออกเป็น3ระดับ คือ1) คณะทํางานสร้างการรับรู้โดยมีนายบุญรักษ์ ยอดเพชร ผอ.ศปบ.จชต. เป็นประธาน2) คณะทํางานขับเคลื่อนโดยมีนายชลํา อรรถธรรม ผู้อํานวยการสํานักติดตามและประเมินผล สพฐ. เป็นประธาน3) เครือข่ายระดับหน่วยงานในพื้นที่ทั้ง63หน่วยงาน
โดยได้กําหนดช่องทาง (Media) ในการสร้างการรับรู้ออกเป็น4ช่องทางคือSocial Networkสื่อสิ่งพิมพ์ สื่อวิทยุ และสื่อโทรทัศน์ พร้อมทั้งกําหนดตัวบุคคลผู้รับผิดชอบ (Admin)ทั้ง4ช่องทางดังกล่าว โดยมีทีมบริหารจัดการ (Control Unit) และทีมรายงานผลการดําเนินงาน (Project Reporter) ร่วมดูแลระบบงานการสร้างการรับรู้ของ ศปบ.จชต. ทั้งก่อนดําเนินการ ระหว่างดําเนินการ และหลังดําเนินการ
ดังนั้น จึงต้องการมาพบปะให้กําลังใจ ให้การสนับสนุน และติดตามการทํางาน โดยเฉพาะอย่างยิ่งการให้กําลังใจแก่คนทํางาน เป็นสิ่งที่มีค่ามากที่สุด และขอชื่นชมการวางแผนดําเนินการกิจกรรมนี้ที่ถือว่าเป็นตัวอย่างที่ดีมากของระบบการสร้างการรับรู้ของกระทรวงศึกษาธิการอีกด้วย
นายชลํา อรรถธรรม ผู้อํานวยการสํานักติดตามและประเมินผล สพฐ.ในฐานะประธานคณะทํางานขับเคลื่อนการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้กล่าวว่า โครงสร้างระบบงานการสร้างการรับรู้ของ ศปบ.จชต. ถือเป็นรูปแบบการทํางานที่หน่วยงานทางการศึกษาทุกสังกัดในพื้นที่5จังหวัดชายแดนภาคใต้มีส่วนร่วมและร่วมคิดร่วมวางแผนตามนโยบายของ พล.อ.สุรเชษฐ์ และนโยบายรัฐบาลโดยเน้นการสร้างเครือข่ายบุคคลให้เกิดขึ้นทั้ง63หน่วยงานคือ สพฐ.18หน่วยงาน, กศน.5หน่วยงาน, สช.5หน่วยงาน, สอศ.18หน่วยงาน, สกอ.11หน่วยงาน, ศธจ.5หน่วยงาน และ ศธภ.1หน่วยงาน โดยแบ่งทีมรับผิดชอบดูแลทั้ง4ช่องทางการเผยแพร่ รวมทั้งผ่านเว็บไซต์ ศปบ.จชต.moe-south.orgอีกด้วย
ทั้งนี้ การสร้างการรับรู้ดังกล่าวได้ดําเนินการภายใต้กรอบแนวคิดยุทธศาสตร์พระราชทาน "เข้าใจ เข้าถึง และพัฒนา" และเป็นไปตามวิสัยทัศน์ของแผนยุทธศาสตร์การศึกษาจังหวัดชายแดนภาคใต้ 20 ปีคือ "ประชาชนในจังหวัดชายแดนภาคใต้ ได้รับการศึกษาและเรียนรู้ตลอดชีวิตอย่างมีคุณภาพ ดํารงชีวิตอย่างเป็นสุขในสังคมพหุวัฒนธรรม สอดคล้องกับหลักปรัชญาของเศรษฐกิจพอเพียง และการเปลี่ยนแปลงของโลกในศตวรรษที่ 21"
รวมทั้ง6ยุทธศาสตร์การศึกษา คือ1. การศึกษาเพื่อเสริมสร้างความมั่นคง2. การผลิตและพัฒนากําลังคนให้มีสมรรถนะในการแข่งขัน3. การพัฒนาศักยภาพคนทุกช่วงวัย และการสร้างสังคมแห่งการเรียนรู้4. การสร้างโอกาสความเสมอภาคและเท่าเทียมกันทางการศึกษา5. การจัดการศึกษาเพื่อเสริมสร้างคุณภาพชีวิตที่เป็นมิตรกับสิ่งแวดล้อม6. การพัฒนาระบบการบริหารจัดการศึกษาตาม14เป้าหมาย55ตัวชี้วัด18กลยุทธ์ และ81แนวทาง